ตำบลบ้านม้า (อำเภอบางปะหัน)

บ้านม้า เป็นตำบลในอำเภอบางปะหัน จังหวัดพระนครศรีอยุธยา เดิมมีฐานะเป็นสภาตำบลบ้านม้า วันที่ 24 สิงหาคม พ.ศ. 2516 ก่อนที่จะยุบรวมให้อยู่ในความดูแลของเขตองค์การบริหารส่วนตำบลทับน้ำ วันที่ 25 ธันวาคม พ.ศ. 2539  

 ที่ตั้งและอาณาเขต 
ตำบลบ้านม้า มีอาณาเขตติดต่อกับเขตการปกครองข้างเคียงดังต่อไปนี้ วันที่ 22 ธันวาคม พ.ศ. 2540

 ทิศเหนือ ติดต่อกับตำบลสายทอง (อำเภอป่าโมก จังหวัดอ่างทอง) และตำบลหันสัง
 ทิศตะวันออก ติดต่อกับตำบลตานิม
 ทิศใต้ ติดต่อกับตำบลบางนางร้า
 ทิศตะวันตก ติดต่อกับตำบลทับน้ำ
 ประวัติ 
พื้นที่เดิมเป็นหมู่บ้านในตำบลทับน้ำ อำเภอบางปะหัน มณฑลอยุธยา วันที่ 31 มกราคม พ.ศ. 2446 ต่อมาได้แยกตั้งเป็นตำบลในปี พ.ศ. 2477 วันที่ 19 สิงหาคม พ.ศ. 2477 ในสมัยกรุงศรีอยุธยามีชาวลาวกลุ่มหนึ่งอพยพมาตั้งถิ่นฐานและทำมาหากินอยู่บริเวณนี้ สมัยนั้นพื้นที่มีสภาพเป็นป่าดงและเป็นที่เลี้ยงช้างกับม้า ของกรมช้างกรมม้าในขณะนั้น ทั้งนี้มีนายหรั่ง มีความสัตย์, นายพวง แพงผุศย์, นายเตือ สวนทับทิม และนายน้อย นายม้วม หมอช้าง เป็นกรมช้างชาวบ้านส่วนใหญ่นิยมเลี้ยงม้ากันแทบทุกบ้าน จึงขนานนามพื้นที่ว่า บ้านม้าข้อมูลพื้นฐานพื้นที่ตำบลบ้านม้า อำเภอบางปะหัน จังหวัดพระนครศรีอยุธยา - สถานีตำรวจภูธรบางปะหัน   สืบค้นเมื่อวันที่ 23 ธันวาคม พ.ศ. 2568

ต่อมาเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย ได้ยุบตำบลบ้านม้าที่มีเพียง 4 หมู่บ้านไปรวมกับตำบลทับน้ำเพื่อประหยัดงบประมาณ โดยไปตั้งเป็นพื้นที่หมู่ 6 บ้านป่า, หมู่ 7-8 บ้านม้า และหมู่ 9 บ้านดง ของตำบลทับน้ำ ตามลำดับ ก่อนที่ พ.ศ. 2490 ได้นำพื้นที่ที่เคยยุบรวม คือ หมู่ที่ 6-9 ของตำบลทับน้ำ มาตั้งเป็น ตำบลบ้านม้า วันที่ 10 มิถุนายน พ.ศ. 2490 โดยมีพื้นที่ 4 หมู่บ้านดังเดิม 

 การปกครองส่วนภูมิภาค 

 การปกครองส่วนภูมิภาค 
ตำบลบ้านม้าแบ่งพื้นที่การปกครองออกเป็น 4 หมู่บ้าน ได้แก่

 หมู่ที่ 1 บ้านป่า
 หมู่ที่ 2 บ้านม้า
 หมู่ที่ 3 บ้านม้า
 หมู่ที่ 4 บ้านดง

 อ้างอิง 

บ้านม้า
หมวดหมู่:อำเภอบางปะหัน